**POSTUPAK DOBIVANJA SUGLASNOSTI POVJERENSTVA ZA PROVJERU ETIČKE PRIHVATLJIVOSTI ISTRAŽIVANJA S LJUDIMA**

Poštovane kolegice, poštovani kolege,

prije provedbe istraživanja **čiji su sudionici ljudi bilo koje socijalne pripadnosti (predškolska djeca, učenici, studenti, umirovljenici, prijestupnici, osobe s invaliditetom i sl.)** – bilo za potrebe znanstvenog rada, diplomskog rada i/ili sudjelovanja na konferencijama, svoje istraživanje trebate prijaviti **POVJERENSTVU ZA PROVJERU ETIČKE PRIHVATLJIVOSTI ISTRAŽIVANJA S LJUDIMA.**

**Članovi Povjerenstva od 1.10.2024. do 30.9.2026.:**

* prof. dr. sc. Silvija Ručević, predsjednica
* prof. dr. sc. Daniela Šincek, članica
* izv. prof. dr. sc. Jasmina Tomašić Humer, članica
* izv. prof. dr. sc. Ana Kurtović, zamjenska članica
* doc. dr. sc. Dino Krupić, zamjenski član.

U nastavku su **koraci koje prilikom prijave Zamolbe** **treba slijediti** te vas molimo da ih se pridržavate kako biste pravovremeno dobili Mišljenje Povjerenstva.

Prijave Povjerenstvu šalju se **isključivo u elektroničkom obliku** na njihovu e-adresu [etikapsi@ffos.hr](mailto:etikapsi@ffos.hr) na propisanom obrascu.

Povjerenstvo zaprima samo one Zamolbeza odobrenje istraživanjakoje su na njihovu e-adresu pristigle **najkasnije 7 dana prije dana održavanja sjednice, i to** **na propisanom obrascu.**

**Prva inačica Zamolbe**

* Zamolbe za odobrenje istraživanja šaljete i u .docx (Word) i u .pdf formatu
  + 1. inačicu **Zamolbe u .pdf formatu** **moraju potpisati svi** istraživači (npr. student, mentor, znanstvenik/nastavnik itd.). Zamolbe koje nisu uopće potpisane ili neki od potpisa nedostaje neće se razmatrati (potpisom jamčite da ste upoznati sa sadržajem poslanoga). **Zamolba** **u .docx formatu** **ne potpisuje se**.
* 1. inačica Zamolbe za odobrenje istraživanja prije slanja Povjerenstvu mora se urudžbirati. Ukoliko se radi o Zamolbama za studentske radove, to čini mentor.
* 1. inačicu Zamolbe, kao i e-poruku, treba nasloviti: “POVJERENSTVO Prezime Ime” (npr. POVJERENSTVO Marulić Marko).
* Ukoliko je istraživanje prethodno odobrilo etičko povjerenstvo neke druge ustanove/institucije/organizacije (npr. bolnica, škola ili druga ustanova u kojoj će podatci biti prikupljani), to odobrenje treba biti sastavni dio dokumentacije koja se prilaže uz prijavu istraživanja Povjerenstvu.
* Priloge (uvodnu poruku za sudionike, mjerne instrumente itd.) stavite na kraj Obrasca – pod Prilozi.
* U slučaju studentskih radova, studenti sve zamolbe trebaju predati uz supotpis mentora i dodajući mentora u e-poštu („cc/carbon copy“) kojom šalju Zamolbu.

**Korigirane inačice Zamolbi**

* Korigirane Zamolbe za odobrenje istraživanja šaljete i u .docx (Word) i u .pdf formatu
  + Korigirane **Zamolbe u .pdf formatu moraju potpisati svi** istraživači (npr. student, mentor, znanstvenik/nastavnik itd.). Zamolbe koje nisu uopće potpisane ili neki od potpisa nedostaje neće se razmatrati (potpisom jamčite da ste upoznati sa sadržajem poslanoga). **Zamolba u .docx formatu ne potpisuje se**.
* Sve korigirane Zamolbe za odobrenje istraživanja prije slanja Povjerenstvu moraju se urudžbirati. Ukoliko se radi o Zamolbama za studentske radove, to čini mentor.
* Korigirane inačice Zamolbi i e-poruku treba nasloviti: “POVJERENSTVO Prezime Ime-KORIGIRANO redni broj korigiranog obrasca”. (npr. POVJERENSTVO Marulić Marko-KORIGIRANO 1).
* Korigirane inačice nacrta mogu se poslati Povjerenstvu neovisno o terminima održavanja sjednica, a Povjerenstvo će poslati odgovor u roku od 7 dana.
* U slučaju studentskih radova, korigiranu inačicu Zamolbe mora odobriti i mentor, što označava odabirom opcije u samome obrascu.
* **Ukoliko su izmjene nacrta velike (npr. promjena ciljeva, hipoteza, mjernih instrumenata i sl.), tada izmijenjeni nacrt prijavljujete kao novu Zamolbu.**

**Iznimne situacije**

* **Zamolbe za nacrte izrađene za potrebe kolegija** šalje isključivo nositelj kolegija nakon što ih je pregledao i odobrio, i to kao objedinjenu mapu, neovisno o terminima održavanja sjednica.
* **Ukoliko više studenata sudjeluje u istraživačkom projektu istoga mentora** (npr. više studenata zajedno provodi istraživanje iz kojih će svaki od studenata pisati svoj diplomski rad), tada svaki student ispunjava Zamolbu zasebno, dok ih mentor šalje objedinjeno prema ranije navedenim uputama.
* U iznimnim situacijama poput prijava za **kompetitivne projekte**, zaposlenici mogu podnijeti Zamolbu neovisno o redovitim sjednicama uz obrazloženje hitnosti te će Povjerenstvo sazvati izvanrednu sjednicu u što kraćem roku, a ne duljem od 3 dana.

**Dodatne napomene (važno!!!)**

* Obrasci i e-poruke koje nisu imenovane u skladu s naputcima na ovoj stranici, neće se pregledavati.
* U nacrtu treba ostaviti samo komentare članovima Povjerenstva. Izmjene u tekstu označite**crvenim slovima** (**ne track changes!**)
* Odgovor članovima Povjerenstva, ukoliko je potrebno, označite s komentarima (unesi komentar/insert comment)/), a **ne pišite svoja obrazloženja u tekstu e-poruke**.
* Mišljenje Povjerenstva dobit ćete tek nakon potrebnih izmjena.
* **S istraživanjem** **ne smijete krenuti prije nego što dobijete Mišljenje Povjerenstva**. Ukoliko Povjerenstvo ima dokaze da se s istraživanjem krenulo prije nego što je postupak provjere završen, Povjerenstvo će uskratiti izdavanje Mišljenja.
* Mišljenje Povjerenstva ne daje se za već provedena istraživanja (npr. zbog naknadnog zahtjeva časopisa, ugovornog tijela i sl.).

Obrazac za prijavu istraživanja POVJERENSTVU možete pronaći [**OVDJE**](https://www.ffos.unios.hr/wp-content/uploads/2024/10/Obrazac-za-prijavu-istrazivanja-Povjerenstvu-za-provjeru-eticke-prihvatljivosti-istrazivanja-s-ljudima.docx)**.**

**TERMINI ODRŽAVANJA SJEDNICA POVJERENSTVA**

* Prijave se šalju **najkasnije 7 dana prije termina održavanja sjednice**.
* Termini održavanja sjednica u **akademskoj 2024./2025.godini**
  + 23.10. (zaprimanje prijava do 16.10. u 23:59h)
  + 20.11. (zaprimanje prijava do 13.11. u 23:59h)
  + 18.12. (zaprimanje prijava do 11.12. u 23:59h)
  + 15.1. (zaprimanje prijava do 08.01. u 23:59h)
  + 12.2. (zaprimanje prijava do 05.02. u 23:59h)
  + 12.3. (zaprimanje prijava do 05.03. u 23:59h)
  + 16.4. (zaprimanje prijava do 09.04. u 23:59h)
  + 14.5. (zaprimanje prijava do 07.05. u 23:59h)
  + 11.6. (zaprimanje prijava do 04.06. u 23:59h)
  + 9.7. (zaprimanje prijava do 02.07. u 23:59h)
  + 27.8. (zaprimanje prijava do 20.08. u 23:59h)
  + 24.9. (zaprimanje prijava do 17.09. u 23:59h)